Santa Maria delle Grazie alle Fornaci

Santa Maria delle Grazie alle Fornaci er en kirke og diakonia i Roma, dedisert til Jomfru Maria og særlig til hennes rolle som Vår Frue av Nåden. Kirken ligger ved Piazza di Santa Maria alle Fornaci i Quartiere Aurelio og tilhører menigheten Santa Maria delle Grazie alle Fornaci; menighetsopprettelsen fant sted den 15. juni 1828 ved dekret fra kardinalvikar Giacinto Placido Zurla. Tilnavnet Fornaci henspiller på de teglovner, (italiensk: fornaci di mattoni) som tidligere fantes i området. Kirken forestås av trinitarierordenen. Historie Den opprinnelige kirke på dette sted ble oppført på 1400-tallet, men den ble helt ombygd i 1694; fasaden ble tegnet av Filippo Raguzzini og oppført omkring år 1727. Kampanilen er imidlertid fra år 1950. Altermaleriet viser ikonet Madonna delle Grazie, utført av den flamske kunstneren Gilles Hallet (1620–1694); ikonet ble kronet i 1956. Interiøret har også arbeider av Onofrio Avellino, Pietro de' Pietri, Giuseppe Chiari, Pietro Bianchi og Marco Benefial. Diakonia Kirken ble stiftet som diakonia med navnet Santa Maria delle Grazie alle Fornaci fuori Porta Cavalleggeri av pave Johannes Paul II i 1985. Kardinaldiakoner Duraisamy Simon Lourdusamy: 1985–1996; titulus pro hac vice: 1996–2014 Mario Zenari: 2016– Bilder Referanser Litteratur Roma (på italienska). Milano: Touring Club Italiano. 2002. s. 879. ISBN 88-365-2541-5. Guide de la Rome baroque: églises, palais, fontaines (på franska). Paris: Éditions Hazan. 1992. s. 127–128. ISBN 2-85025-265-4. Guida insolita ai misteri, ai segreti, alle leggende e alle curiosità delle Chiese di Roma (på italienska). Roma: Newton & Compton. 2000. s. 215–216. ISBN 88-8289-419-3. Eksterne lenker «Santa Maria delle Grazie alle Fornaci» (på italienska). info.roma.it. Arkivert fra originalen 7. september 2021. Besøkt 7. september 2021. (en) Santa Maria delle Grazie alle Fornaci (Rome) – kategori av bilder, video eller lyd på Commons